Kvalitná AKU vŕtačka by mala patriť do základnej výbavy každého domáceho majstra. Uťahovacie funkcie uľahčia montovanie nábytku a spoľahlivé vŕtanie oceníte nielen pri rekonštrukciách v dome, ale i na chate či záhrade.
Ušetríte svoje sily, množstvo náradia okolo, skrátite čas práce a nemusíte sa obmedzovať na dosah elektrickej zásuvky. Recenzie AKU vŕtačiek vám predstavia aktuálne najlepšie AKU vŕtačky na trhu, kde si svoj tip nájde náročný spotrebiteľ, ktorý takéto vybavenie používa pravidelne, ale i občasný hobby remeselník.
Okrem toho v sprievodcovi porovnáme rozdiely v najdôležitejších parametroch – ako je typ akumulátora a jeho výkon, motor, nabíjačka, otáčky spolu s krútiacim momentom a keďže ide náradie, ktoré má dobre padnúť do ruky, zaujímať sa budeme aj o optimálnu hmotnosť a ergonómiu AKU vŕtačky.
Najlepšie AKU vŕtačky podľa nás a recenzií
|Produkt||Hodnotenie||Cena (od)|
|#1||Makita HP457DWE ||[usr 5 text="true" tooltip="true"]||154,70 €|
|#2||Bosch GSB 18-2-LI Plus 0 601 9E7 102 ||[usr 4.9 text="true" tooltip="true"]||116,69 €|
|#3||Makita DDF458RF3J ||[usr 4.8 text="true" tooltip="true"]||330,50 €|
|#4||Narex ASV 14 2A ||[usr 4.7 text="true" tooltip="true"]||169,24 €|
|#5||Makita DF457DWE ||[usr 4.7 text="true" tooltip="true"]||134,40 €|
|#6||Metabo BS 18 Set 602207880 ||[usr 4.6 text="true" tooltip="true"]||186,90 €|
Obsah článku
- Najlepšie AKU vŕtačky podľa nás a recenzií
- #1 Makita HP457DWE (od 154,70 €)
- #2 Bosch GSB 18-2-LI Plus 0 601 9E7 102 (od 116,69 €)
- #3 Makita DDF458RF3J (od 330,50 €)
- #4 Narex ASV 14 2A (od 169,24 €)
- #5 Makita DF457DWE (od 134,40 €)
- #6 Metabo BS 18 Set 602207880 (od 186,90 €)
- Ako vybrať AKU vŕtačku? 6 základných krokov pre jednoduchšie rozhodovanie
Ako vybrať AKU vŕtačku? 6 základných krokov pre jednoduchšie rozhodovanie
Pre dobrý výber si vyhraďte chvíľu času. Mali by ste zvážiť, ako často chcete AKU vŕtačku používať a do akých materiálov najčastejšie vŕtate. Isto budú pre vás dôležité výkon a výdrž akumulátora, počet rýchlostí, vybavenosť, príklep, …
Na trhu je množstvo na prvý pohľad dizajnovo podobných produktov, no skúsenosti s AKU vŕtačkami sa líšia. Veľké rozdiely sa ukrývajú práve vo vnútri a práve kvôli tomu sa kvalitatívne odlišujú. Iné nároky na funkčnosť bude mať obyvateľ panelového bytu a iné možnosti na využitie bude požadovať človek žijúci v rodinnom dome s dieľňou a záhradou.
Najdôležitejšia vlastnosť kvalitnej AKU vŕtačky: Nemala by vás obmedzovať v dĺžke činnosti ani v pohybe.
AKU skrutkovač alebo AKU vŕtačka?
Na trhu môžete objaviť jednoduchšie a lacnejšie AKU skrutkovače vybavené dobíjacou batériou/akumulátorom, ktoré umožňujú rýchle zmontovanie alebo demontáž nábytku. Výkonnejšie z nich umožňujú aj vŕtanie do nie príliš tvrdých materiálov.
Vyšším levelom je AKU vŕtačka, ktorá obsahuje silnejšiu batériu, motor a odolné jadro. Taká zvládne i dlhšie vŕtanie do tvrdých stien, najmä ak je vybavená príklepom. Keďže sa predpokladá, že ju budete využívať častejšie, alebo jej dáte zabrať nárazovo, zvyčajne je vybavená rýchlonabíjačkou alebo dvomi akumulátormi pre zachovanie kontinuálnosti práce.
1) Vyberajte podľa akumulátora
Druhy akumulátorov v AKU vŕtačkách
K dispozícii sú tri základné typy akumulátorov:
- Nikel-kadmiové (NiCd) – sú súčasťou lacnejších základných AKU vŕtačiek. Na občasné použitie postačujú. Takéto batérie sa vyznačujú vyššou hmotnosťou, nižšou kapacitou a pre obsah kadmia aj miernou zdravotnou závadnosťou. Veľmi rýchlo sa vybíjajú a ani skutočnosť, že vydržia veľký počet nabíjacích cyklov, z nich isto nerobí prvú voľbu spotrebiteľov.
- Nikel-metahydriové (NiMh) – sú na tom o niečo lepšie, ako predchádzajúci typ, ich kapacita je zvýšená na dvojnásobok NiCd, životnosť dostatočne dlhá, no ešte stále pridávajú AKU vŕtačkám na hmotnosti. Navyše – ak ich nebudete používať podliehajú samovybíjaniu a kapacita článkov sa postupne znižuje. Používajú sa v AKU vŕtačkách strednej cenovej kategórie.
- Lítium-iónové (Li-Ion) – tvoria základ najmodernejších a aktuálne aj najlepších AKU vŕtačiek na trhu. Cena takýchto typov je vyššia, užívateľovi však dokážu poskytnúť veľmi dobrý štandard aj pri namáhavej práci a na výdrž a dlhú životnosť takejto batérie sa môžete spoľahnúť. Pomer výkon/hmotnosť akumulátora je tiež veľmi dobrý. Li-ion články sú pútave najmä preto, že nemajú pamäťový efekt – ani pri dlhšom nepoužívaní sa nevybíjajú a tak sú kedykoľvek pripravené na použitie.
Kapacita a počet akumulátorov
Kapacita akumulátora určí, ako dlho môžete s AKU vŕtačkou bez nabíjania pracovať. Je udávaná v miliampérhodinách (mAh) a priemerné, no zároveň aj veľmi obľúbené modely majú kapacitu 1000 – 1500 mAh, čo postačuje na približne 30 minút chodu. Ak sa pri práci nechcete obmedzovať a viete, že vŕtačku budete naplno využívať, investujte do akuvŕtačky s kapacitou od 2000 mAh vyššie.
Napätie akumulátorov
Ak chcete AKU vŕtačku vyberať podľa sily, prihliadajte na napätie akumulátora. Platí, že čím je napätie vyššie, tým má vŕtačka vyšší výkon a poradí s ťažšími prekážkami. Hodnota je uvádzaná vo voltoch a pohybuje sa v rozmedzí od 3,6 – 36 V. Pre bežné domáce použitie a klasické materiály (drevo, murivo, sadrokartón) vystačíte s napätím od 12 – 15 V. Ak plánujete vŕtať do ocele, mali by ste kúpiť profesionálnu AKU vŕtačku s napätím minimálne 20 V. "Vŕtačky" s napätím nižším ako 10 V využijete pravdepodobne iba na skrutkovanie.
2) Zvážte, akú rýchlosť nabíjania potrebujete
V priemere trvá dobíjanie batérie na plnú kapacitu 3 – 5 hodín. Nabíjačky, ktoré dokážu dobíjať vyšším prúdom, tzv. rýchlonabíjačky, to zvládnu už za 30 minút. Cena AKU vŕtačiek s rýchlonabíjačkou je však podstatne vyššia. Nabíjačka je zvyčajne súčasťou základného vybavenia. Čoraz viac domácich majstrov si však obľúbilo trend jednej značky, kedy investujú do "AKU náradia" od jedného výrobcu s jednou kompatibilnou nabíjačkou vyššej kvality.
Pre tých, ktorí sa nechcú pri práci obmedzovať, odporúčame, aby vlastnili aspoň 2 akumulátory. Tie môžete priebežne striedať, vždy jeden dobíjať a tak nebude plynulosť práce rušená prestojmi.
3) Vlastnosti motora
Starším typom je klasický elektromotor, v ktorom sa nachádzajú uhlíky. Tie sa však používaním postupne opotrebovávajú a dochádza k čoraz výraznejším energetickým stratám, a práve preto sa znižuje aj výkonnosť AKU vŕtačky. V posledných rokoch postupne preberajú štafetu drahšie bezuhlíkové motory, ktoré sú oproti klasickým elektromotorom spoľahlivejšie a na jedno nabitie akumulátora vydržia podstatne dlhšie, nakoľko nedochádza s žiadnym výrazným stratám energie. Predlžujú životnosť AKU vŕtačky a sú aj menej poruchové. Motory na AKU vŕtačkách sú totiž len v malej miere opraviteľné. Ak nájdete servis, ktorý sa na opravu podujme, za cenu opravy si už môžete radšej kúpiť novú vŕtačku.
4) Nastavenie rýchlosti otáčok a uťahovací moment AKU vŕtačky
Oba parametre úzko súvisia so samotným materiálom. Inú rýchlosť vŕtania totiž použijete na drevo a inú na kov, a rovnako tak aj uťahovací moment pri skrutkovaní je vždy lepšie prispôsobiť materiálu a neriskovať jeho prasknutie.
Počet otáčok za minútu hovorí nielen o rýchlosti vašej práce, ale aj o tom, ako si poradíte s rozličným materiálom. Jednorýchlostné AKU vŕtačky sú nastavené tak, aby si poradili so skrutkovaním a vcelku obstojne zvládali aj vŕtanie do niektorých materiálov.
Dvojrýchlostné AKU vŕtačky majú stupne rozdelené zvlášť pre skrutkovanie a vŕtanie a práve vŕtanie s nimi je omnoho spoľahlivejšie a menej pracnejšie. Nie je ničím nezvyčajným, ak natrafíte na model s viac ako dvoma rýchlosťami. Tie už vyžadujú cvik domáceho majstra a v jeho rukách sa takáto profi vŕtačka mení na veľmi výkonné a všestranne využiteľné náradie.
Je dobré, ak môžete silu uťahovacieho momentu nastaviť, zvlášť v prípade, ak by rýchlosť doťahovania mohla zapríčiniť prasknutie materiálu (plast, sadrokartón, drevo). Uťahovací moment sa pohybuje v intervale od 4 – 100 Nm, nastavuje sa kolieskom pri hlave vŕtačky a zväčša máte na výber z niekoľkých stupňov jeho regulácie. Pre mäkké materiály postačuje uťahovací moment do 20 Nm, tvrdšie vyžadujú minimálne 40 Nm.
Vyhľadávanými typmi sú AKU vŕtačky s príklepom (je ich na trhu pomenej). Úlohou príklepu je prácu s vŕtačkou uľahčiť a spresniť, rozrušiť tvrdý materiál a udržať smer vŕtania. S nástupom špeciálnych vrtákov do betónu a tehly sa však od nutnosti príklepu čoraz viac upúšťa.
5) Skľučovadlo, dobrá ergonómia a hmotnosť akuvŕtačky pre zjednodušenie práce
Ak už máte náradie "bez kábla", komfortnosť používania určite podčiarkne optimálna váha. Niektoré AKU vŕtačky vážia 4-5 kg a práca s nimi je s narastajúcim časom unavujúca. Môže to byť však daň za ich silu a výkonnosť. Príliš ľahké vŕtačky (do 0,5 kg) sú zväčša nepoužiteľné na vŕtanie. Kvalitné AKU vŕtačky s lítiovým akumulátorom sú pre takéto majstrovanie ideálne – vážia od 1 – 2 kg.
Rovnako tak je dôležité, aby vám AKU vŕtačka dobre padla do ruky a mali ste hlavné tlačidlá na dosah prstov jednej ruky. Pri práci sa ruky spotia, preto sú dobrou voľbou modely s protišmykovou a mäkčenou úpravou v hlavných dotykových plochách. Stretnúť sa môžete aj s tlmeným prenosom vibrácii od motora. Od svojej novej "pištole" by ste mali požadovať vyváženosť, teda, aby pri odložení na rovnú plochu, dokázala na akumulátorovej časti stabilne stáť.
Predná časť vŕtačky, do ktorej sa vkladajú vrtáky – skľučovadlo – je parameter, ktorý mnoho mužov prehliada a pritom, ak sa rozhodnú správne, dokážu svoje majstrovanie aj vďaka šikovnej výmene vrtákov značne urýchliť. Rozlišujeme rýchloupínacie skľučovadlo, do ktorého sa nadstavce vkladajú za mierneho behu a skľučovadlo s aretáciou vretena, kedy pri výmene treba vŕtačku úplne zastaviť.
6) Zaujímavé doplnkové vybavenie
Od dobrej vŕtačky stačí chcieť jediné – aby spoľahlivo vŕtala a efektívne skrutkovala. Ak k nej získate aj čosi navyše, môže to byť zaujímavý spôsob, ako svoj komfort pri práci ešte viac zvýšiť. Takými môže byť: odolné pútko na zavesenie, kufrík na bity a vrtáky, kufor na celú vŕtačku a jej vybavenie alebo i LED osvetlenie, vďaka ktorému máte svetlo presne zamierené na miesto vŕtania a nemusíte nosiť čelovku.